laion/Wikipedia-Exotic huggingface dataset:
Püümetsa hoiuala

Püümetsa hoiuala on 31,3 hektari suurune hoiuala Harjumaal, asudes Raasiku valla Kurgla küla ja Jõelähtme valla Vandjala küla maadel. Hoiuala asutati aastal 2005 siirdesoo- ja rabametsade kui elupaikade kaitseks. Hoiuala kaitse alla võtmise aluseks on 2005. aasta 16. juunil vastu võetud määrus "Hoiualade kaitse alla võtmine Harju maakonnas". 2018. aastal registreeriti hoiualal Kurgla küla piires ka 3,1 hektari suurune kaitsealuse liigi väike-konnakotka püsielupaik ja sihtkaitsevöönd. Hoiuala sai nime varem samas piirkonnas asunud Püümetsa küla järgi. Püümetsa hoiuala. Vaadatud 23.01.2018. Hoiualade kaitse alla võtmine Harju maakonnas – Riigi Teataja. Vaadatud 29.05.2018. Püümetsa hoiuala - Keskkonnaregister 4.7.1.7. Vaadatud 29.05.2018. Püümetsa väike-konnakotka püsielupaik - Keskkonnaregister 4.7.1.7. Vaadatud 29.05.2018.
Lorenzo Sotomayor

Lorenzo Sotomayor Collazo (aserbaidžaani keeles Lorenso Sotomayor Kollazo; sündinud 16. veebruaril 1985 Havannas ) on Kuuba ja Aserbaidžaani poksija. Kuubal sündinud Sotomayori nimi on hispaania keele reeglite järgi kasutatav enamasti koos esimese (isapoolse) perekonnanimega (Sotomayor), millele harva kasutatakse lisaks teist (emapoolset) perekonnanime (Collazo). Ta loobus 2012. aastal Kuuba kodakondsusest, et saavutada olümpiamängudele pääsemiseks paremaid võimalusi mõne teise riigi lipu all ning sai Aserbaidžaani kodakondsuse. Aserbaidžaanis elades on ta hakanud võistlejanimena kasutama Collazo Sotomayor (aserbaidžaani keeles Kollazo Sotomayor). Ta oli Kuuba meister kergekaalus (kuni 60 kg) 2009. aastal. Ta sai Kuuba meistrivõistlustel kergekaalus (kuni 60 kg) ja I kergekeskkaalus (kuni 64 kg) aastatel 2008–2012 veel kolm medalit. Ta oli Aserbaidžaani meister I kergekeskkaalus (kuni 64 kg) 2014. aastal. Ta sai I kergekeskkaalus (kuni 64 kg) 2016. aasta Rio de Janeiro olümpiamängude poksivõistlustel hõbemedali, kaotades finaalis kuldmedali- ja olümpiavõitjale Fazliddin Gʻoibnazarovile (Usbekistan). Ta on esimene ja seni ainuke Aserbaidžaani poksija, kes Aserbaidžaani võistlejana on kaasaegsetel olümpiamängudel saanud hõbemedali. Ta osales I kergekeskkaalus (kuni 64 kg) 19. maailmameistrivõistlustel (Hamburg, 2017), kus kaotas 1. ringis oma kohtumise ja jäi edasisest medaliheitlusest välja. 2016 Aserbaidžaani ordeni "Isamaa teenimise eest" III järk Tema lell on endine tuntud Kuuba kergejõustiklane (kõrgushüppaja) Javier Sotomayor. Kuuba meistrivõistlused poksis. Tulemused Inglise keeles Aserbaidžaani meistrivõistlused poksis. Tulemused Inglise keeles 31. suveolümpiamängude poksivõistlus. Rio de Janeiro 2016. Tulemused inglise keeles 19. maailmameistrivõistlused poksis. Hamburg 2017. Tulemused inglise keeles Lorenzo Sotomayor veebisaidil Olympedia (inglise)
Sandra Heidov

Sandra Heidov (sündinud 1976. aastal Rakveres) on eesti kirjanik, tõlkija ja prantsuse keele õpetaja. 1994. aastal Rakvere 3. keskkooli lõpetanuna on ta Tõnu Kõivu preemia laureaat (1994). Tema lastejutte on avaldatud ajakirjas Täheke ja Hea Laps. Sandra Heidovi debüütraamat on “Ema, kes armastas kaua magada” (kirjastus Tänapäev). Raamat ilmus mais 2018. Juunis 2019 ilmus Sandra Heidovi lasteraamat "Lapsed ja natuke vanemad" (kirjastus Varrak) ja 2021. aastal lasteraamat "Minu robot" (kirjastus Varrak). Raamatu „Minu robot“ eest nomineeriti Sandra Heidov 2022. aastal Eesti Kultuurkapitali kirjanduse sihtkapitali aastaauhinnale lastekirjanduse kategoorias. Sandra Heidov on koos Tõnu Karro ja Tõnu Trubetskyga muusikafilmi "Vennaskond. Millennium" (1998) kaasstsenarist. Mängufilmide "Minu Leninid" (1997), "Georgica" (1998) ja "Ristumine peateega" (1999) tootmisassistent. Ta kirjutab ka laulusõnu, näiteks on ta laulu "Hülgeviga" sõnade autor koos Jaan Tättega.[viide?] Raamatu "Ema, kes armastas kaua magada" tutvustus kirjastuse Tänapäev kodulehel Raamat "Lapsed ja natuke vanemad" kirjastuse Varrak kodulehel https://www.facebook.com/emakesarmastaskauamagada/ https://www.facebook.com/lapsedjanatukevanemad/ https://www.facebook.com/Minurobot https://www.healaps.ee/ https://kultuur.err.ee/1608493931/selgusid-kultuurkapitali-kirjanduse-sihtkapitali-aastaauhindade-nominendid
Arhimandriit

Arhimandriit tähendab etümoloogiliselt kloostri ülemat (kreeka keeles ἀρχιμανδρίτης archimandritēs < ἀρχή arché 'ülem' + μάνδρα mandra 'karjaaed'; vene keeles архимандрит). Arhimandriit on munkpreestri kõrgeim auaste, mis antakse kloostriülematele või kõrges administratiivametis olevatele munkadele; eelneb piiskopile. Arhimandriidi tiitel antakse ka aunimetusena.
Autokefaalne kirik

Autokefaalne kirik (kreeka keeles αὐτοκέφαλος < αὐτο auto 'ise' + κεφαλή kephalē 'pea') on täielikult ise ennast valitsev ja juhtiv, teistest kohalikest kirikutest administratiivselt sõltumatu õigeusu kirik. Autokefaalia andmine toimub õigeusu traditsioonis Konstantinoopoli Oikumeenilise Patriarhaadi poolt seda kinnitava aktiga, mida nimetatakse tomoseks. Autokefaalia saamise eeltingimuseks ei ole kõigi teiste autokefaalsete kirikute nõusolek. Konstantinoopoli patriarhaat tunnistab ainult neid autokefaalseid ja autonoomseid kirikuid, millele ta on ise kirikliku iseseisvuse andnud. Vene Õigeusu Kiriku arvates on ka neil õigus teisele kirikule iseseisvust anda. Igal autokefaalsel kirikul on jurisdiktsioon oma kindlaksmääratud geograafilistes piirides. Autokefaalset kirikut juhib Piiskoppide Kogu ehk Püha Sinod, mille eesistuja on vanem piiskop; sõltuvalt traditsioonist on ta patriarhi, metropoliidi või peapiiskopi tiitliga. 2019. aasta seisuga olid Konstantinoopoli Õigeusu Kiriku diptühhoni järgi autokefaalsed järgmised õigeusu kirikud: Konstantinoopoli Õigeusu Kirik Aleksandria Õigeusu Kirik Antiookia Õigeusu Kirik Jeruusalemma Õigeusu Kirik Vene Õigeusu Kirik Serbia Õigeusu Kirik Gruusia Apostlik Autokefaalne Õigeusu Kirik Rumeenia Õigeusu Kirik Bulgaaria Õigeusu Kirik Küprose Õigeusu Kirik Kreeka Õigeusu Kirik Poola Õigeusu Kirik Albaania Õigeusu Kirik Tšehhi ja Slovakkia Õigeusu Kirik Ukraina Õigeusu Kirik Konstantinoopoli patriarhaat ei tunnista Õigeusu Kiriku Ameerikas autokefaaliat, sest selle andis 1970. aastal Moskva patriarhaat. Konstantinoopoli patriarhaat tunnustas Ukraina Õigeusu Kiriku autokefaaliat 2019. aasta alguses. Küprose Õigeusu Kiriku 2019. aasta veebruaris avaldatud seisukohas ei seadnud nad kahtluse alla Konstantinoopoli patrirahaadi otsust, kuid samas ei tunnustanud UÕK autokefaaliat. Rumeenia Õigeusu Kiriku Püha Sinod arutas UÕK tunnustamise vajadust 2019. aasta veebruaris, kuid tunnustust ei andnud. Autonoomne kirik Patriarhaat (jurisdiktsioon) Õigeusu kirik NO PAN-ORTHODOX APPROVAL NEEDED TO ISSUE THE TOMOS, PATRIARCH BARTHOLOMEW SAYS - RISU, 28.02.2019 (vaadatud 02.03.2019) Liina Eek. Õigeusu kiriku fülogeneesist. - Akadeemia, 5, 2016, lk 769. New Patriarchates – Autocephalous Churches - The Ecumenical Patriarchate (26.02.2019) Church of Cyprus: We are not questioning Ecumenical Patriarchate’s goal for the Church of Ukraine- Romfea News, 18.02.2019 (vaadatud 02.03.2019) Holy Synod examines Ukrainian ecclesiastical issue at first 2019 working session- News Agency Basilica.ro, 21.02.2019 (vaadatud 26.02.2019)
Puhtulaiu tamm

Puhtulaiu tamm on tamm Pärnu maakonnas Lääneranna vallas Puhtulaiul. See on Puhtulaiu tammedest kõige suurem. Puu rinnasümbermõõt on 481 cm ja kõrgus 24 m. Aastal 2000 määrati puu vanuseks 370 aastat. Hendrik Relve. Põlispuud. Tallinn: Koolibri, 2003. Lk 124
Saastna nõiamänd

Saastna nõiamänd on mänd Pärnu maakonnas Lääneranna vallas ja Karuse kihelkonnas Saastna külas Saastna mõisa pargis. Vanades allikates on märgitud, et puud on kasutatud haiguste ravimiseks. Puu kõrgus on 15 meetrit. Hendrik Relve. Põlispuud. Tallinn: Koolibri, 2003. Lk 120
Raagi mänd

Raagi mänd on mänd Saare maakonnas Muhu vallas Liiva külas. Puu rinnasümbermõõt on 288 cm ja kõrgus 15 m. Hendrik Relve. Põlispuud. Tallinn: Koolibri, 2003. Lk 113
Põndi kask

Põndi kask oli kask Saare maakonnas Saaremaa vallas Kahtla laiul. Puu vanus võib olla umbes 300 aastat, mistõttu see võib olla Eesti vanim kask. Puu rinnasümbermõõt on 238 cm ja kõrgus 21 m. Hendrik Relve. Põlispuud. Tallinn: Koolibri, 2003. Lk 104
Kägi-Jaani tamm

Kägi-Jaani tamm oli tamm Saare maakonnas Saaremaa vallas Kavandi külas endise Kägi-Jaani talu alal. See on Saaremaa kõige jämedam puu. Puu rinnasümbermõõt on 610 cm ja kõrgus 10 m. Hendrik Relve. Põlispuud. Tallinn: Koolibri, 2003. Lk 107
Rämmi tamm

Rämmi tamm on tamm Saare maakonnas Saaremaa vallas Kirderanna külas Rämmi talu lähedal. Puu rinnasümbermõõt on 325 cm ja kõrgus 13 m. Hendrik Relve. Põlispuud. Tallinn: Koolibri, 2003, lk 100. Rämmi tamm keskkonnaportaalis
Eksarh

Eksarh (kreeka keeles exarchos 'valitseja, asehaldur') on piiskop, kes valitseb suurt kirikuala (eksarhaati), mis reeglina asub väljaspool selle maa piire, kus paikneb patriarhaat. Eksarhaadi (eksarhi halduspiirkond) koosseisu võib kuuluda mitu piiskopkonda, mille piiskopid alluvad eksarhile. Eksarh ise allub aga Kiriku keskvõimule – patriarhile või sinodile, kuid omab ka teatud iseseisvust. Ajalooliselt oli eksarh ka Bütsantsi lääneosas 6.–8. sajandil provintsi (eksarhaadi) asehaldur. Aafrika eksarhaat Ravenna eksarhaat Satraap Asehaldur
Uuetoa kadakas

Uuetoa kadakas on kaitsealune kadakas Saare maakonnas Saaremaa vallas Hindu külas. Puu võeti kaitse alla 1937. Puu on ümber kukkunud, ent on elujõus. Uuetoa kadakast paarsada meetrit eemal kasvab teine kaitsealune kadakas: Oidika kadakas. Puu ümbermõõt on 89 cm ja kõrgus 7 m. Uuetoa saunakask (Ida-Virumaal) Uuetoa kadakas keskkonnaportaalis (vaadatud 29.05.2018) Hendrik Relve. Põlispuud. Tallinn: Koolibri, 2003. Lk 109 Uuetoa kadakas keskkonnaportaalis
Sise-Mongoolia

Sise-Mongoolia autonoomne piirkond kuulub Hiina Rahvavabariigi koosseisu. Asub Hiina põhjaosas. Piirneb põhjas Venemaa ja Mongooliaga. Sise-Mongoolia autonoomne piirkond on asutatud 1. mail 1947. 1969. aastal liideti suur osa Sise-Mongoolia territooriumist naaberprovintside koosseisu. 1979. aastal Sise-Mongoolia endine territoorium taastati. Piirkond jaguneb 9 ringkonna õigustega linnaks ja 3 aimakiks: Alxa aimakk (阿拉善盟) Baotou (包头市) Baynnur (巴彦淖尔市) Chifeng (赤峰市) Hinggani aimakk (兴安盟) Hohhot (呼和浩特市) Hulunbuir (呼伦贝尔市) Ordos (鄂尔多斯市) Tongliao (通辽市) Ulan Qab (乌兰察布市) Wuhai (乌海市) Xilin Goli aimakk (锡林郭勒盟) 2000. aasta rahvaloenduse andmetel moodustasid Sise-Mongoolia elanikest hiinlased 79,17%, mongolid 17,13%, mandžud 2,14%, hueid 0,90%, dauurid 0,33%, evengid 0,11%, korealased 0,094% ja venelased 0,022%. Inner Mongolia Autonomous Region Chinafolio Ametlik koduleht (hiina keeles)
Täri pärn

Täri pärn on harilik pärn Saare maakonnas Saaremaa vallas Liikülas Täri talu alal. See on arvatavasti Eesti jämedaim pärn. Puu rinnasümbermõõt on 685 cm ja kõrgus 12 m. Hendrik Relve. Põlispuud. Tallinn: Koolibri, 2003. Lk 100
Iguumen

Iguumen (kreeka keeles ἡγούμενος hēgumenos 'juhtija') on õigeusu mungakloostri ülem. Nunnakloostri ülem on vastavalt iguumenja.
Estonia (purjelaev)

Estonia oli Eesti vabariigis ehitatud purjelaev-barkantiin. Estonia ehitati Kabli rannas ja lasti vette 1921. aastal. Järgneva aasta jooksul laev taglastati Pärnus, mis sai ka kodusadamaks. Tegemist oli ühe suurema Eestis rannas ehitatud laevaga. Laeva hakati kasutama peamiselt metsamaterjali veoks ja esimeseks omanikuks oli Eesti Laevaehituse Osaühisus Häädemeestel. Oma esimesel pikemal merereisil sattus Estonia 1923. aastal avariisse, kui talle sõitis Põhjameres otsa teine laev. 1924. aastal sõidud jätkusid. 1927. aastal müüdi laev Ahvenamaale ja kodusadamaks sai Maarianhamina. 5. oktoobril 1936 sattus puidulastis laev Örskäri lähedal madalikule ja hävis. Nii jõudis nimekas laev olla käigus vaid 15 aastat. Tormilind Estonia (laev 1910) Eesti Vabariigi laevade register 1927: Lk 52 Lk 53 Ajapaik - foto Ajapaik - foto
Albert Tischler

Albert Tischler (ka Albert Tišler; 14. jaanuar 1913 Kabala vald, Pilistvere kihelkond, Viljandimaa – 15. aprill 2000 Glendale, California, USA) oli eesti karikaturist ja ajakirjanik. Kasutas pseudonüümi Dixi. Kuni 1931. aastani õppis ta Viljandimaa Poeglaste Gümnaasiumis. Aastatel 1931–1939 õppis Tartu Ülikooli õigusteaduskonnas advokaadiks, kuulus üliõpilasseltsi Raimla. Pärast ülikooli lõpetamist praktiseeris Tallinnas jaoskonna- ja ringkonnakohtutes. Juba noorukina alustas ajakirjanduslikku tegevust. Algul kirjutas ja joonistas Sakalale, hiljem avaldasid tema kirjutisi ka Tallinna ajalehed. 1944. aastal põgenes Eestist Rootsi, 1948. aastal siirdus põgenikuna koos 67 kaaslasega väikese kalalaevaga USAsse. 1957. aastast elas Los Angeleses, kus töötas 25 aastat suurettevõttes American Cyanamid. Aastatel 1981–1989 tegi ajakirjanikuna kaastööd ajalehele Vaba Eesti Sõna, kuhu joonistas ka šarže ja karikatuure. Viljandi Maagümnaasium 1931 vilistlased Album Academicum Universitatis Tartuensis 1918-1944 Sakala Kalender 2008 - Heiki Raudla. Salapärane Albert Tischler Kabalast Sakala kalender 2003 - Heiki Raudla. Albert Tischler
2S35 Koalitsija-SV

152 mm liikursuurtükk 2S35 Koalitsija-SV (Самоходная гаубица 2С35 Коалиция-СВ) on Venemaal valmistatud soomustatud liikurhaubits. GRAU koodnimetus 2S35. AHS Krab 152 mm 2S43 Malva
Doonau koolkond

Doonau koolkond (saksa keeles Donauschule või Donaustil) on koondnimetus teatud kunstnike ühendusele 16. sajandi esimesel kolmandikul. Doonau koolkonda kuulunud kunstnikud ei tegutsenud ühtse rühmitusena, nende ühisosa oli Doonau oru maastike maalimine. Tuntud kunstnikke, kes kuulusid Doonau koolkonda: Albrecht Altdorfer (u 1480–1538) Wolf Huber (u 1485–1553) Augustin Hirschvogel (1503–1553) Jörg Breu vanem (u 1475–1537) Rueland Frueauf noorem (u 1470–1547) Vahel peetakse Doonau koolkonna maalikunstnikuks ka Lucas Cranach vanemat (1472–1553).
Patagón

Patagónon Argentinas tootmises olnud kergetank. Relv põhineb varasemal SK-105 Kürassier.  Argentina
Spähpanzer SP I.C

Spähpanzer SP I.C on Saksamaal toodetud kergetank.
Santa Bárbara Sistemas 155/52

Santa Bárbara Sistemas 155/52 on Hispaania koostööprojektina valmistatud veetav abimootoriga keskmine 155 mm välihaubits. Haubitsat toodab Santa Bárbara Sistemas.  Colombia  Hispaania Santa Bárbara Sistemas 155/52
MAXXI

MAXXI (itaalia keeles Museo nazionale delle arti del XXI secolo) on riiklik nüüdiskunsti- ja arhitektuurimuuseum Itaalias Roomas. Muuseum avati mais 2010. Muuseumihoone projekteeris Zaha Hadid. Muuseumi koduleht
Bildmuseet

Bildmuseet (rootsikeelne nimi, võimalik tõlge 'pildimuuseum') on kunstimuuseum ja nüüdiskunstikeskus Rootsis Umeås. Muuseumi asutas 1981 Umeå ülikool. Näiteks 2016 külastas muuseumi 77 094 inimest.[viide?] Muuseumi direktor on Katarina Pierre.
Sinebrychoffi kunstimuuseum

Sinebrychoffi kunstimuuseum (soome keeles Sinebrychoffin taidemuseo) on kunstimuuseum Helsingis. Muuseum kuulub Soome Rahvusgalerii koosseisu. Muuseumis saab näha Euroopa kunsti 14. sajandist kuni 18. sajandi alguseni. Muuseum asutati 1921. Muuseum asub Paul ja Fanny Sinebrychoff'i elamus. Muuseum baseerubki Pauli ja Fanny kunstikogul, mis nende testamendi kohaselt läks 1921 Soome riigile. Muuseumi koduleht
Sõõrik

Sõõrik (ka pontšik) on õlis küpsetatud (frititud) tainast kondiitritoode või magustoit. See on paljudes maades populaarne magus suupiste, mida saab valmistada ise kodus või osta pagariärist, supermarketist, toidukioskist või spetsiaalsetelt edasimüüjatelt. Sõõrikud frititakse tavaliselt jahutainast ja on harilikult rõngakujulised. Ent neid on ka paljude teiste kujudega; tihti on need täidisega, ja võivad olla ka pallikujulised "sõõrikuaugud". Sõõrikud võivad sisaldada ka vett, muna, piima, suhkrut, õli ja looduslikke või kunstlikke maitseaineid. Kaks kõige levinumat sõõrikutüüpi on rõngassõõrik ja täissõõrik, millesse on pandud puuviljatäidist, koort, vanillikastet või muid magusaid täidised. Teine võimalus on väikesed puuviljatükid tainas. Sõõrikud võivad olla kaetud suhkru- või šokolaadiglasuuriga või üle puistatud tuhksuhkruga. Sõõrikud liigitatakse kookideks ja pärmitainasõõrikuteks. Sageli serveeritakse sõõrikuid kohvi või piimaga. Rõngakujulisi sõõrikuid saab teha kahte moodi: kas liites pika, õhukese tainatüki otsad või kasutades sõõrikulõikurit. Viimasel juhul jääb tainast alles sõõriku keskmine osa, mida saab küpsetada ja serveerida "sõõrikuauguna". On kahte sorti rõngassõõrikuid: need, mis on tehtud pärmitainast, ja spetsiaalsest koogitainast tehtud sõõrikud. Pärmitainast sõõrikute massist moodustab üldjuhul 25% õli, koogitaina puhul 20%. Koogitainast sõõrikud on küpsetatud umbes 90 sekundit 190–198 °C juures, keerates üks kord. Pärmitainast sõõrikud vajavad rohkem õli, kuna neid tuleb kauem praadida, umbes 150 sekundit 182–190 °C juures. Koogitainast sõõrikute kaal on tavaliselt 24–28 grammi. Pärmitainast sõõrikute keskmine kaal on umbes 38 grammi, need on harilikult suuremad ja kõrgemaks paisunud. Pärast praadimist saavad rõngassõõrikud sageli katte. Lehttainast sõõrikud on üldjuhul kaetud glasuuriga. Koogitainast sõõrikud võivad samuti olla glasuuritud, aga nende peale võib puistata ka tuhksuhkrut, kaneeli või valget suhkrut. Need on sageli kaetud ka koogikattega ja mõnikord puistatakse peale kookospähklipuru, tükeldatud maapähkleid või kommikesi.
Raptor-klassi dessantkaater

Raptor-klassi dessantkaater (vene «Раптор») (ka ründekaater), projekt 03160, on Venemaal valmistatud ja rannikuoperatsioonideks mõeldud mitmeotstarbeline kiirekäiguline kaater. Kasutatakse ja esitletakse ka patrullkaatrina. Kaater sarnaneb ehituselt tähelepanuväärselt Rootsis valmistatud CB-90 klassi kaatriga, kuid rootsi tehas pole enda väitel projektiga seotud.[viide?] Seda on võimalik kasutada dessantoperatsioonideks koos tuletoetusega, tuvastus- ja püüdeoperatsioonideks, suurte sõjalaevade lähikaitseks väikeste aluste rünnete eest, päästeoperatsioonideks ja patrullteenistuseks. Kaatri kere on soomuskaitsega, mis kaitseb käsitulirelvade tule eest. Kaater on hea merekindlusega, olles võimeline arendama veel 6-pallises lainetuses (või laine kõrgusega kuni 4,5 m) kiirust kuni 20 sõlme. Tõstetööde hõlbustamiseks on kere küljes tõstetroppide kinnituskonksud. Väidetavalt on Raptoreid võimalik paigutada transpordiks suuremale dessantlaevale. 14,5 mm stabiliseeritud ja distantsjuhtimisega raskekuulipildujaga on võimalik mõjutada sihtmärke kuni 2000 m kauguseni. Kaatreid valmistab Venemaa laevatehas Pella alates 2015. aastast. 2018. aasta seisuga on valmistatud 17 Raptorit, millest vähemalt 6 Balti laevastikule ja vähemalt 10 Musta mere laevastikule. 1-2 kaatrit on kohandatud riiklikeks esindusfunktsioonideks. Lisaks Raptoritele on Venemaal Rõbinskis valmistatud alates 2014. aastast ka 5 väliselt sarnast, kuid pisut väiksemate mõõtmetega dessantkaatrit BK-16 (projekt 02510), mis on mõeldud erioperatsioonideks, sealhulgas siseveekogudel. Need kaatrid sarnanevad omadustelt ja võimekuselt praktiliselt täielikult Rootsi CB90-tega. Varustusse on lisatud UAV. CB90 klassi lahingukaater Tootjafirma Pella infoleht Russianships.info Navyrecognition.com
Paraksiaalne lähendus

Paraksiaalne lähendus on geomeetrilises optikas kasutusel olev lihtsustus, mille kohaselt vaadeldakse ainult teljelähedasi kiiri, et hõlbustada tsentreeritud (telgsümmeetriliste) optiliste süsteemide oluliste punktide, näiteks fookuskauguse määramist. Sellise lähenduse korral eeldatakse, et ühest punktist lähtuvate kiirte nurgad süsteemi optilise telje suhtes on nii väikesed, et nende nurkade siinused ja tangensid ei erine teineteisest kuigivõrd ja neid võib asendada nurkade väärtustega radiaanides. Nii saadakse lineaarsed arvutusvalemid, mis ei sisalda trigonomeetrilisi funktsioone. Paraksiaalsete kiirte kimbud
Hồng Hà

Hồng Hà (ka Punane jõgi; hiina 红河/紅河, Hóng Hé ("punane jõgi"); vietnami Sông Hồng või Hồng Hà) on jõgi Kagu-Aasias. Saab alguse Hiina Yunnani provintsist, voolab Vietnami kaudu Tongkingi lahte. Pikkus 1149 km, millest 639 km jääb Hiina ja 510 km Vietnami territooriumile. Tähtsaim lisajõgi on Đà jõgi.
Gaussi optika

Gaussi optika on tehnika geomeetrilises optikas, mis kirjeldab valguskiirte käitumist, kasutades paraksiaalset lähendust. Gaussi optika rakendub süsteemidele, kus kõik optilised pinnad on kas lamedad või sfääri osad.
Drive eO

Drive eO on Läti inseneriettevõte, mis tegeleb rasketes tingimustes töötama ette nähtud elektri- ja hübriidautoprototüüpide tootmisega. See loodi aastal 2011, et valmistada esimene hübriidralliauto OSCar e0 2012 Dakari ralli jaoks. Māris Saukāns ja Andris Dambis juhtimise all lõpetas see edukalt ralli. Pärast seda arendas ettevõte välja veel mitu elektrilist ralliautot, et osaleda Pikes Peak International Hill Climb võistlusel. 2015. aastal saavutas Rhys Millen juhitud ühemegavatine e0 PP03 uue elektriautode rekordi ja oli esimene üldvõidu võitnud elektriauto. Auto baseerub OSC neljarattaveolise autoplatvormil OSCar 03 ja omab järgmisi spetsifikatsioone: "eO, Sabiedrība ar ierobežotu atbildību, 40103435150 - par uzņēmumu". lursoft.lv. "Latvian team aims to be first to contest Dakar rally with EV [w/video] - Autoblog". autoblog.com. "articles/first-electric-vehicle-to-finish-the-dakar-rally-00004145". electricvehiclesresearch.com. "Rhys Millen breaks Pikes Peak EV record in Latvian eO PP03". autoweek.com. "Electric power lights up Pikes Peak". "Electric OSCar eO Off-road Rally Car — Drive eO". driveeo.com.
Hyvinkää linn

Hyvinkää on linnaks nimetatav omavalitsusüksus Soomes Uusimaa maakonnas. Hyvinkää asub Soome pealinnast Helsingist umbes 50 km põhjas. Hyvinkääl elab 45 572 inimest (seisuga 31. jaanuar 2012). Hyvinkää vald loodi 1917. aastal, sellest eraldus 1926 Hyvinkää alev. Hyvinkää sai linnaõigused 1960. aastal. 1969. aastal ühines Hyvinkää vald Hyvinkää linnaga. Hyvinkääl asuvad Soome Raudteemuuseum, Konecranesi peakorter ja KONE liftitehas. Linnas on Hyvinkää haigla. Arhitektuuripärl Hyvinkää kirik veebruaris 2011 Soome 100! Hyvinkää kirik lipuvärvides, dets 2017 Vaade kiriku tagaküljele kevadel 2015 Linnavalitsuse hoone Raudteejaam Kergliiklustunnel raudteetammis Linna suurim ostukeskus Willa sügisel 2014 Hämeenkatu kevadel 2017 Ratakatu sügisel 2015 Kankurinpuisto rajoon sügisel 2015 Kankurinpuisto tuledes 1. mai pidustused Jussintori platsil 2016 Väliujula Hyvinkää Šveitsi linnajaos suvel 2014 Lehtola matkarada kevadel 2019 Soome ja Küprose U17 sõprusmäng Hyvinkää urheilupuistol, augustis 2016 Jalgpalliturniir Villa Parkil augustis 2016 Hyvinkää tulistamine Area of Finland's municipalities 2023-01-01 Finland's preliminary population figure was 5,608,218 at the end of February 2024 "Arhiivikoopia". Originaali arhiivikoopia seisuga 1. august 2012. Vaadatud 13. mail 2012.{{netiviide}}: CS1 hooldus: arhiivikoopia kasutusel pealkirjana (link) Hyvinkää koduleht